
Grozījumi Ministru kabineta 2010. gada 7. septembra noteikumos Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli"
Izdoti saskaņā ar likuma "Par valsts sociālo apdrošināšanu" 13. panta pirmo, otro, 2.1, ceturto, piekto un sesto daļu,
20. panta astoto daļu, 20.1 panta trešo un ceturto daļu, 20.2 panta piekto daļu un 23. panta pirmo, 1.2  un otro daļu,
likuma "Par iedzīvotāju ienākuma nodokli" 38. panta otro daļu,
Jaunuzņēmumu darbības atbalsta likuma 6. panta devīto daļu
un Covid-19 infekcijas izplatības seku pārvarēšanas likuma 8.2 panta otro daļu
· 1. Izdarīt Ministru kabineta 2010. gada 7. septembra noteikumos Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli" (Latvijas Vēstnesis, 2010, 145. nr.; 2011, 52., 157., 205. nr.; 2012, 48., 161. nr.; 2013, 37., 224. nr.; 2014, 6., 72., 190. nr.; 2015, 61. nr.; 2016, 67., 220. nr.; 2017, 26., 52., 254. nr.; 2020, 119. nr.; 2021, 248. nr.; 2024, 81., 199. nr.) šādus grozījumus:
· 1.1. izteikt 21.2 punktu šādā redakcijā:
· "21.2 Tiesu administrācija līdz tā mēneša pēdējam datumam, kas seko mēnesim, kurā no darbinieku prasījumu garantiju fonda līdzekļiem veiktas obligātās iemaksas, elektroniski iesniedz Valsts sociālās apdrošināšanas aģentūrā informāciju, norādot:
· 21.21. darba devēju, kura vietā veiktas obligātās iemaksas (darba devēja nosaukums, nodokļu maksātāja kods);
· 21.22. personas (darbiniekus), par kurām tiek veiktas obligātās iemaksas;
· 21.23. periodu, par kuru tiek veiktas obligātās iemaksas;
· 21.24. veikto obligāto iemaksu summu.";
· 1.2. izteikt 30.5. apakšpunktu šādā redakcijā:
· "30.5. lēmējiestāde vai izpildiestāde (darba devējs) – par personu, kurai saskaņā ar Valsts pārvaldes iestāžu nodarīto zaudējumu atlīdzināšanas likumu  vai Kriminālprocesā un administratīvā pārkāpumā procesā nodarītā kaitējuma atlīdzināšanas likumu atlīdzina obligātās iemaksas no nesaņemtajiem darba ienākumiem vai zaudējumu atlīdzības. Aizpilda 3. pielikuma 1., 2., 3., 4., 5. un 10. aili;";
· 1.3. izteikt 31.2 punktu šādā redakcijā:
· "31.2 Obligātās iemaksas un darba ienākumus par personu, par kuru veic obligātās iemaksas saskaņā ar Valsts pārvaldes iestāžu nodarīto zaudējumu atlīdzināšanas likumu vai Kriminālprocesā un administratīvā pārkāpuma procesā nodarītā kaitējuma atlīdzināšanas likumu, reģistrē par to mēnesi, par kuru iesniegts darba devēja ziņojums."
· 2. Grozījumi stājas spēkā 2026. gada 1. oktobrī.

